armvectores/hy_wikipedia_2023 huggingface dataset:
Խրախուսում

Խրախուսում, մանկավարժական ներգործության միջոց։ Արտահայտում է դաստիարակների (ծնողների, մանկավարժների և այլն) դրական գնահատականը՝ նպատակ ունենալով երեխաներին մղել ուսման, աշխատանքի և վարքի բարելավման։ Խրախուսումը երեխաներին հավատ է ներշնչում իրենց անձի, սեփական ուժերի և ընդունակությունների հանդեպ, առաջացնում է նոր եռանդ և ձգտում։
Գոյություն ունեն խրախուսման տարբեր ձևեր։ Նախադպրոցական տարիքի երեխաների նկատմամբ հիմնականում կիրառվում է բանավոր ձևը, դպրոցում օգտագործվում են բանավոր, գրավոր, ինչպես նաև անհատական և կոլեկտիվ ձևերը։ Պետք է միշտ պահպանել մանկավարժական տակտը, լինել հիմնավորված և արդարացի, խրախուսել ոչ միայն ձեռք բերած հաջողությունները, այլև երեխայի ջանասիրությունը, աշխատասիրությունը, նախաձեռնությունը և այլն։ Խրախուսումը երեխաներին պարտավորեցնում է լինել կատարյալ, բարձրացնում պատասխանատվության զգացումը, նոր հեռանկարներ բացում նրանց առջև։ Չափից ավելի խրախուսումն առաջացնում է մեծամտություն և էգոիզմի զգացում։
Օբիլնի (Ցելինսկի շրջան)

Օբիլնի (ռուս.՝ Обильный), գյուղ Ռուսաստանի Ռոստովի մարզի Ցելինսկի շրջանում։ Մտնում է Օլշանսկոյե գյուղական համայնքի կազմի մեջ։
Կահալա (գյուղ, Տյուռի շրջան)

Անվան այլ կիրառումների համար տե՛ս՝ ԿահալաԿահալա (էստ․՝ Kahala), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 122 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սան Միգել շրջան (այլ կիրառումներ)

Սան Միգել շրջան, կարող է վերաբերել՝

Սան Միգել շրջան - ԱՄՆ Կոլորադո նահանգի 64 վարչական միավորներից մեկը
Սան Միգել շրջան - ԱՄՆ Նյու Մեքսիկո նահանգի 33 վարչական միավորներից մեկը
Մոնոպոլի

Մոնոպոլի (իտալերեն՝ Monopoli), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 49 607 մարդ (2008 թվականի տվյալներով), բնակչության խտությունը 320 մարդ/կմ²։ Զբաղեցնում է 156 կմ² տարածք։ Փոստային ինդեքս՝ 70043։ Հեռախոսային կոդ՝ 080։
Բնակչության հովանավոր սուրբ համարվում է Մադոննա դելա Մադիան։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 4140201
Էլեկտրոնային փոստ՝ urpmonopoli@comune.monopoli.ba.it
Պաշտոնական կայք՝ http://www.comune.monopoli.bari.it/ Archived 2005-12-16 at the Wayback Machine.


== Արտաքին հղումներ ==
http://www.comune.monopoli.bari.it/ Archived 2005-12-16 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(1711) Սանդրինե

(1711) Սանդրինե (անգլ.՝ Sandrine), աստերոիդ աստերոիդների հիմնական գոտում։ Հայտնաբերվել է 1935 թվականի հունվարի 29-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 3,016159 ա. մ., առավելագույնը մոտենում է 2,671 ա. մ. հեռավորության վրա և հեռանում 3,3613 ա. մ.։ Արեգակի շուրջ մեկ ամբողջական պտույտ է կատարում 1913,29 երկրային օրվա ընթացքում, իր ուղեծրով շարժվելով միջինում 0,188158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,08° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1711) Սանդրինե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գաթանախշիչ

Գաթանախշիչ կամ գաթանախշիկ, գաթայի երեսը նախշելու գործիք։ Օգտագործվել է հնագույն ժամանակներից մինչ մեր օրերը։ Պատրաստվել է փայտից, թրծկավից կամ քարից։ Գաթայի պատրաստումը և մշակութային դրսևորումները, այդ թվում` գաթայի պատրաստման ընթացքում կարևոր գործառույթ ունեցող գաթանախշիչն ընդգրկված են Հայաստանի Հանրապետության ոչ նյութական մշակութային ժառանգության արժեքների ցանկում։


== Պատմություն ==
Փայտարվեստի թանգարանի ֆոնդում առանձնահատուկ տեղ են զբաղեցնում հին գաթանախշիչները։ Թանգարանի հին մշակույթի բաժնում ցուցադրված գաթանախշիչներից մեկն ունի խաչաձև նախշ, պատրաստվել է 18-րդ դարում և բերված է Վանից։ Նախշը ճարտարապետական սկզբունքներով է արված և արժեքավոր է նրանով, որ երկերես փորագրություն ունի։ Գաթանախշիչն ունի երկու պատճեն, որ կրկնօրինակել են թանգարանի վարպետներից Վանիկ Դադոյանը և Դ. Ցլիկյանը։ Պատճեններն արվել են` հաշվի առնելով այն հանգամանքը, որ փայտն արագ է վնասվում եղանակային պայմաններից և բնական աղետներից։ Մեկ այլ գաթանախշիչ նվիրատվություն է Իսպենչյան գերդաստանի ժառանգորդուհուց։ Եղեռնից մազապուրծ եղած ընտանիքի անդամները, Կեսարիայից գաղթելով, հաստատվել են Կանադայում` իրենց հետ որպես մասունք տանելով նաև ընտանիքի գաթանախշիչը։ Տարիներ անց ընտանիքի ժառանգորդուհին, վերադառնալով Հայաստան, այցելել է Փայտարվեստի թանգարան և գերդաստանի գաթանախշիչը նվիրաբերել թանգարանին։
Թանգարանում իր ուրույն տեղն ունի նաև հին մշակույթի բաժնում ցուցադրված 19-րդ դարի կավե գաթանախշիչը։ Գաթանախշիչի կենտրոնում վեցաթերթ վարդյակ է, որը երիզված է խորը ակոսային նախշով։ Այն ունի գլանաձև բռնակ։ 
Ժամանակակից գաթանախշիչները ևս մշակութային մեծ արժեք են ներկայացնում և կարևոր տեղ զբաղեցնում հայկական կիրառական արվեստում։ Հայաստանի փայտարվեստի թանգարանը նպաստում է նրանց հանրահռչակմանը` ներկայացնելով տարբեր հայկական զարդանախշերով։ Դրանք ստեղծվել են բացառապես հայկական ավանդական նախշերով և ձևերով։


== Տեսակներ ==
Գաթանախշիչների հարուստ հավաքածու է պահվում Հայաստանի փայտարվեստի թանգարանում։ Գաթանախշիչները պատրաստվել են փայտի տարբեր տեսակներից, ինչպես նաև թրծկավից և քարից։ Ըստ ձևի նույնպես` նրանք բազմազան են. հանդիպում են սկավառակաձև, գրտնակաձև, սանրաձև և զուգահեռանիստ գաթանախշիչներ։ Գաթան տոնածիսական ուտեստ է, որի կլոր ձևն առնչվում է արևի պաշտամունքի հետ, ուստի պատահական չէ, որ թանգարանի գաթանախշիչների հավաքածուում ամենամեծ թիվը կազմում են սկավառակաձև գաթանախշիչները։ 
Գաթանախշիչների զարդաձևերը հիմնականում երկրաչափական ու բուսական են և կրկնում են հին օրինակները։ Ուշագրավ են թանգարանի սանրաձև գաթանախշիչները, հատկապես նրանք, որոնք ունեն երկհարթային փորագրություն և քանդակային են։ 19-20-րդ դարերում գաթանախշիչների վրա փորագրվում էին զիգզագաձև, շեղանկյունաձև, եռանկյունաձև, քառանկյունաձև նախշեր։ Նույնատիպ նախշերով էին զարդարվում նաև նույն ժամանակաշրջանի կիրառական արվեստի նմուշները՝ դաղդղաններ, սկուտեղներ, գուլպայի կաղապարներ, գդալնոցներ, աղամաններ, գրակալներ և այլ առարկաներ։


== Պատկերասրահ ==

		
		


== Տես նաև ==
Գաթա


== Ծանոթագրություններ ==

Կատեգորիա։ Հայկական խոհանոցային գործիքներ 
Կատեգորիա։ Փայտափորագրում 
Կատեգորիա:Կիրառական առարկաներ
Կատեգորիա:Կիրառական արվեստ
Կատեգորիա:Հայկական մշակույթ
Լատտե

Լատտե (իտալերեն՝  caffè latte [kaffelˈlatte] - ի կարճ տարբերակը - «կաթով սուրճ»), իտալական ըմպելիք է՝ կազմված կաթից և էսպրեսսո սուրճից։


== Պատրաստումը ==
Իտալիայում լատտեն պատրաստվում է տնային պայմաններում և հիմնականում մատուցվում է նախաճաշի ժամանակ։ Լատտե պատրաստելու համար անհրաժեշտ է մեկ բաժակ տաքացված կաթ և մոկկո։
Իտալիայից դուրս լատտեն պատրաստվում է էսպրեսսոյից՝ նրան ավելացնելով տաք կաթի սերը։ Էսպրեսսոյի, կաթի և կաթի սերի չափաբաժինը համապատասխանում է 1:2:1 հարաբերակցությանը։


== Ձևավորումը ==
Հիմնականում լատտեն մատուցվում է ապակյա բաժակով։ Կարելի է նաև լատտեի երեսի սերը ձևավորել տարբեր պատկերներով։ 
Այդ արվեստը կոչվում է լատտե-արտ։


== Լատտեի տարբերությունը նման այլ ըմպելիքներից ==


=== Լատտե և լատտե մակիատո ===
Վերոնշյալ ըմպելիքների միջև տարբերությունն այն է, որ լատտե մակիատոյի դեպքում սուրճն է ավելացվում կաթին, ոչ թե կաթը սուրճին։ Լատտեի համն ավելի շատ նման է սուրճի համին, իսկ լատտե մակիատոն բուրում է կաթի պես։


=== Լատտե և կաթով սուրճ ===
Այս ըմպելիքների միջև հիմնական տարբերությունը կապված է պատրաստման և ձևավորման հետ։ Եվրոպայում կաթով սուրճը կարող է պատրաստվել ինչպես էսպրեսսոյի, այնպես էլ ամերիկանոյի միջոցով, իսկ լատտեն՝ միայն էսպրեսսոյով։
Հյուսիսային Ամերիկայում կաթով սուրճը պատրաստվում է սև սուրճով։
Լատտեն մատուցվում է ապակյա բաժակով, իսկ կաթով սուրճը՝ գավաթով։


=== Լատտե և կապուչինո ===
Լատտեն մատուցվում է բաժակով, և, համապատասխանաբար, ունի ավելի մեծ ծավալ, իսկ կապուչինոն՝ գավաթով։ Դրանով հանդերձ՝ այս ըմպելիքների մեջ էսպրեսսոյի քանակը նույնն է, իսկ կաթի չափաբաժինը կապուչինոյում քիչ է, դրա համար էլ նրա ծավալն ավելի փոքր է։ Տարբերությունն այն է, որ կապուչինոյում կաթի սերն ավելի քիչ չափաբաժին է կազմում։


== Ծանոթագրություններ ==
Լյոզ

Լյոզ (ֆր.՝ Leuze), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Իրսոն կանտոնի կազմի մեջ։ Համայնքի շրջանն է հանդիսանում Վերվենը։
Համայնքի INSEE ծածկագիրն է 02425։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 162 մարդ։ 


== Տնտեսություն ==
2010 թվականին 98 մարդկանցից (15-64 տարեկան) 73-ը եղել են առավել ակտիվ տնտեսվարողներ, 25-ը եղել են համեմատաբար ոչ ակտիվ (ակտիվության ցուցանիշը կազմել է 74,5 %, 1999 թվականին եղել է 67,3 %)։ 73 ակտիվ քաղաքացիներից 59-ը աշխատել են տարբեր ձեռնարկություններում (31 տղամարդ և 28 կին), անաշխատունակների թիվը կազմել է 14 մարդ (8 տղամարդ և 6 կին)։ 25 ոչ ակտիվ մարդկանցից 5-ը եղել են կամ աշակերտ կամ էլ ուսանող, 9-ը եղել են թոշակառու, 11-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Լյոզ  (ֆր.)
Նովոսելկա (գյուղ, Կարաիդելսկի շրջան)

Անվան այլ կիրառումների համար տե՛ս՝ ՆովոսելկաՆովոսելկա (ռուս.՝ Новоселка, բաշկիրերեն՝ Новосёлка), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարի մեքենա

Կարի մեքենա, կարի արտադրանքի դետալների միացման կամ վերջնամշակման մեքենա։ Կիրառվում, է կարի, տրիկոտաժի, կոշիկի և թեթև արդյունաբերության այլ ճյուղերում, ինչպես նաև կենցաղում։ Ըստ նշանակման կարի մեքենաները լինում են սովորական կարի, շրջակարի, գաղտնակարի, կոճակի և այլն։ Տարբերում են նաև ունիվերսալ (կատարում է տարբեր տեսակի կարեր, տարբեր երկարության և տարբեր ուղղություններով թակալակարեր) և մասնագիտացված (կատարում է որոշակի գործողություններ) կարի մեքենաներ։ Վերջինները սովորաբար կիսաավտոմատ են։ Կարի մեքենաները, ստորաբաժանվում են 2 ենթախմբի՝ մաքոքային և շղթայական կութերով։ Միևնույն ենթախմբի բոլոր կարի մեքենաները շատ նման են ինչպես գործողության սկզբունքով, այնպես էլ աշխատանքային օրգանների կոնստրուկցիայով։ Ունիվերսալ կարի մեքենաներից առավել տարածված է մաքոքային կութով միասեղ կարի մեքենան, որի հիմնական տարրերն են ասեղի, թելաքաշիչի, մաքոքի, գործվածքի շարժիչի մեխանիզմները։ Արդյունաբերության մեջ կիրառվող կարի մեքենաների կառուցվածքը, չափերը, ձևը, արագության և այլ ցուցանիշները որոշվում են նշանակմամբ, արտադրանքի չափերով, նյութի հատկություններով և հաստությամբ։ Մաքոքային կութով ունիվերսալ կարի մեքենաներ են նաև կենցաղում կիրառվող մեքենաները։ Վերջինները, բացի ուղիղ կարից, կարող են կատարել նաև զիգզագաձե կութերով թակալներ և կիրառվել գործվածքների կտրվածքները շրջակարելու, ժանյակները, ապլիկացիաները կարելու, արտադրանքը վերջնամշակելու համար։ Հանովի լրացուցիչ հարմարանքների առկայության դեպքում այդ մեքենաներով կարելի է շրջակարել մերակները, կարել կեռիկները, կոճակները։ Գործվածքի կարման և միաժամանակ կտրվածքների, ինչպես նաև եզրերի շրջակարման համար կիրառում են կարող-շրջակարող մեքենաներ։ Զիգզագ մեքենաները կատարում են զիգզագաձև թակալակարեր։ Գաղտնակարի մեքենաները նախատեսված են ենթաօձիքների, կրծպանի միջադիրի կութերի, ենթակարման տարբեր աշխատանքների համար։ Կոճակի կարման մեքենաները ծառայում են 2 և 4 անցքերով հարթ, կանթերով կոճակների համար։ Մերակի մեքենաները ոչ միայն կարում են մերակների եզրերը, այլ նաև կտրում պահանջվող չափի և ձևի բացվածքներ, ամրացնում բացվածքի ծայրերը, կտրելուց հետո կտրում թելերը։ Ասեղնագործական կարի մեքենայում սինքրոն աշխատում են ասեղի, մաքոքի և գործվածքի շարժիչի մի քանի մեխանիզմներ, որոնք միաժամանակ նույնական նախշեր են կատարում քարգահին հագցված մի քանի կտավի վրա։ Կոճակի, մերակի, ասեղնագործական, ամրակցման կարի մեքենաները կիսաավտոմատ են։ Կան նաև կարի մեքենաներ, որոնցում գործվածքները միացվում են եռքակարով կամ սոսնձի օգնությամբ։
Շումովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՇումովկաՇումովկա (ռուս.՝ Шумовка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակնդաշտ (դաշտ)

Անվան այլ կիրառումների համար տե՛ս՝ Ակնդաշտ (այլ կիրառումներ)Ակնդաշտ, դաշտ Արևմտյան Հայաստանում, Վանի նահանգի Մոկս գավառում, Մոկս քաղաքից հյուսիս, Մոկս գետի աջակողմյա մասում։ Այստեղով հոսում է Մոկսի վտակներից մեկը, որ դաշտի անունով կոչվում է Ակնդաշտա գետ։ Դաշտի եզրին, բարձրության վրա եղել է Ակնդաշտա վանքը
:


== Ծանոթագրություններ ==
Վահան Ղազարյան (ակադեմիկոս)

Անվան այլ կիրառումների համար տե՛ս՝ Վահան Ղազարյան (այլ կիրառումներ)Վահան Հովսեփի Ղազարյան (հունվարի 1, 1918(1918-01-01), Խնձորեսկ, Զանգեզուրի գավառ - օգոստոսի 9, 2002(2002-08-09), Երևան, Հայաստան), հայ բուսաբան, կենսաբանական գիտությունների դոկտոր, պրոֆեսոր (1951), ՀՀ ԳԱԱ ակադեմիկոս (1974)։


== Կենսագրություն ==
Վահան Ղազարյանը ծնվել է Սյունիքի մարզի Խնձորեսկ գյուղում։ Ավարտել է Գորիսի մանկավարժական տեխնիկումը, եղել է Քարահունջ գյուղի միջնակարգ դպրոցի ուսուցիչ։ 1936-1941 թվականներին սովորել է Երևանի պետական համալսարանի կենսաբանության ֆակուլտետում։
1941 թվականին զորակոչվել է բանակ, սովորել Թբիլիսիի հրետանային ուսումնարանում, ստացել լեյտենանտի կոչում և մասնակցել Ղրիմի պաշտպանության մարտերին։ Վիրավորվել է 1942 թվականին և ազատվել ծառայությունից, նշանակվել Երևանի 17-րդ հատուկ հրետանային դպրոցում դասատու, միաժամանակ սովորել Երևանի պետական համալսարանի ասպիրանտուրայում։
1946 թվականին եղել է ՀՀ ԳԱԱ բուսաբանության ինստիտուտի բույսերի ֆիզիոլոգիայի լաբորատորիայի վարիչ, 1949-1988 թվականներին՝ տնօրեն, 1988 թվականից գիտական խորհրդատու, 1970-1992 թվականներին՝ ՀՀ ԳԱԱ կենսաբանության գիտական բաժանմունքի ակադեմիկոս-քարտուղար, 1970-1994 թվականներին՝ նախագահության անդամ, 1994-2002 թվականներին՝ բուսաբանության ինստիտուտի պատվավոր տնօրեն։


== Գիտական գործունեություն ==
Գիտական հետազոտությունները վերաբերում են բույսերի ֆիզիոլոգիային, բարձրակարգ բույսերի անհատական զարգացման և ծերացման հիմնահարցերին, բույսերի կենսագործունեության ակտիվացման, ցածրաբուն անտառների աճման և արդյունավետության վաղաժամ անկման պրոցեսների պարզաբանման օրինաչափություններին։


== Մատենագիտություն ==
Ծրագիր «Բույսերի ֆիզիոլոգիա միկրոբիոլոգիայի հիմունքներով» դասընթացի, 1949  (խմբագիր՝ Վ. Ղազարյան)
Բուսաբանություն։ Բջիջ, 1971 (խմբագիր՝ Վահան Ղազարյան)
Стдийность развития и старения однолетних растений (Միամյա բույսերի զարգացման և ծերացման ստադիականությունը), 1952. т.л. (Ваган Осипович Казарян)
Вопросы индивидуального развития растений : (Труды ботанического института) N 20, 1977 : т.л. (В.О. Казарян)
XX научная сессия по адаптации растений, посвященная 50-летию Ботанического сада АН Армянской ССР 22 - 25 октября : ( Тез. докл. ), Ереван: АН АрмССР, 1984
Доклады Ереванского симпозиума по онтогенезу высших растений, Ереван: АН АрмССР, 1966
Физиологические аспекты эволюции от древесных к травам, Ленинград: Наука. Ленингр. отд-ние, 1990
Никотиновые алкалоиды растений, Ереван: АН АрмССР, 1974


== Ծանոթագրություններ ==
Գրամ-համարժեք

Գրամ-համարժեք, գրամ-էկվիվալենտ, քիմիական տարրի կամ միացության քանակությունը գրամներով, որը թվապես հավասար է նրա քիմիական համարժեքին։ Քիմիական տարրի գրամ-համամաժեքը հավասար է գրամ-ատոմի զանգվածի և արժեքականության հարաբերությանը։ Քիմիական միացության գրամ-համարժեքն այն քանակությունն է որը փոխազդում է մի այլ նյութի մեկ գրամ-հ֊ամարժեքի հետ։ Թթվի (հիմքի) գրամ-համարժեքը որոշվում է որպես գրամ-մոլեկուլի և տվյալ ռեակցիայում հիմնայնության (թթվայնության) հարաբերություն։ Աղի գրամ-համարժեքը նրա այն քանակությունն է, որն առաջանում է մեկ գրամ-համարժեք թթվի կամ մեկ գրամ-համարժեք հիմքի փոխազդեցությունից և, հետևաբար, պարունակում է մեկ գրամ-համարժեք մետաղ։


== Ծանոթագրություններ ==
(428) Մոնաքիա

(428) Մոնաքիա (անգլ.՝ Monachia), աստերոիդ աստերոիդների հիմնական գոտում։ Հայտնաբերվել է 1897 թվականի նոյեմբերի 18-ին Ուոլտեր Վիլիգերի կողմից Մյունխենում։
Միջին հեռավորությունը Արեգակից կազմում է 2,307867 ա. մ., առավելագույնը մոտենում է 1,8963 ա. մ. հեռավորության վրա և հեռանում 2,7194 ա. մ.։ Արեգակի շուրջ մեկ ամբողջական պտույտ է կատարում 1280,6 երկրային օրվա ընթացքում, իր ուղեծրով շարժվելով միջինում 0,281118 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,2° անկյուն։
Մոնաքիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(428) Մոնաքիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամենսկայա Սուևա

Կամենսկայա Սուևա ռուս.՝ Каменская Суева գետ Ռուսաստանում, հոսում է Նավասիբիրսկ երկրամասում, Ալթայի Հանրապետությունում։ Գետաբերանը տեղակայված է Օբ աջ ափով՝ 3163 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003988
Հիդրոլոգիական ուսումնասիրությունների կոդը -  115200398
Ավազանի կոդը -  13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բելլի լաբորատորիա

Bell Laboratories (հայտնի է որպես Bell Labs, նախկինում անվանվել է` AT&T Bell Laboratories, Bell Telephone Laboratories)` նախկին ամերիկյան, իսկ այժմ ֆրանս-ամերիկյան կորպորացիա, հեռահաղորդակցության, էլեկտրոնիկայի և համակարգչային համակարգերի գիտահետազոտական կենտրոն։ Շտաբ-բնակարանը գտնվում է Մյուրեյ Հիլ քաղաքում (Նյու Ջերսի, ԱՄՆ)։


== Ընկերության պատմություն ==
1883 թվականին AT&T ընկերությունը Բոստոնում հիմնադրեց մեքենաշինական գրասենյակ (անգլ.՝ Mechanical Department), ավելի ուշ այն վերանվանվեց դիզայնի բաժին (անգլ.՝ Engineering Department)։ 1907 թվականին հետազոտական ընկերությունները Western Electric և AT&T միավորվեցին Western Electric Engineering Department (Նյու Յորք), որոնք միացել են ինժեներական բաժնին ՝ AT&T-ին։ 1925 թվականի հունվարի 1-ին ձևավորվեց հետազոտական կենտրոն, որը կոչվեց Bell Telephone Laboratories, Inc։
1996 թվականի սեպտեմբերի 30-ից AT&T առանձնացավ Lucent Technologies, որտեղ ներառված էր Bell Labs և Western Electric։ 2002 թվականին Bell Labs-ից ֆիզիկոս Յան Հենդրիկ Շոնը հեռացվել է խարդախության պատճառով։ Դա առաջին նմանատիպ փաստն էր ընկերության պատմության մեջ։
2003 թվականին Մյուրեյ Հիլը հիմնադրել է նանոտեխնոլոգիայի լաբորատորիա Նյու Ջերսիում։
Այդ պատմական լաբորատորիան ծագել է 19-րդ դարի Վոլտա Լաբորատորիայի և Բուրեուի, Ալեքսանդր Գրահամ Բելլի կողմից։
Հետազոտողները աշխատում են Բելլի լաբորատորիայում զարգացնել ռադիո աստղագիտությունը, տրանզիստորները, լազերային , the charge-coupled device (CCD), տեղեկատվական տեսությունը, Unix օպերացիոն համակարգը, 9 նախագիծ , դժոխք, և ծրագրավորման լեզուներից C++, C։


== Ծագում և պատմական տարածք ==


===== Սկզբնական անվանում =====
1880 թվականին Ֆրանսիայի կառավարությունը Ալեքսանդր Գրահամ Բելլին պարգևատրել է Volta մրցանակով 50,000 ֆրանկ է, մոտավորապես 10,000 դոլար (այժմ՝ 260,000 դոլար) հեռախոսի հայտնագործման համար։


== Ծանոթագրություններ ==
Սուկրե

Սուկրե (իսպ.՝ Sucre), Բոլիվիայի մայրաքաղաք, Գերագույն դատարանի գտնվելու վայր։ Բոլիվիայի կառավարական հաստատությունների մեծամասնությունը գտնվում է Լա Պաս քաղաքում։
Քաղաքի բնակչությունը կազմում է 247 300 մարդ (2006 թվականի դրությամբ)։


== Անվանում ==
Հիմնադրել է իսպանացի կոնկիստադոր Պեդրո դե Անսուրեսը 1538 թվականին, և այն պատճառով, որ այս շրջանում գտնվել էին արծաթի հանքաշերտեր, քաղաքն անվանել է Լա Պլատա (իսպ.՝ La Plata ― «արծաթ»)։ Հետագայում կոչվել է Չուքիսակա (Chuquisaca ― տեղացի հնդկացիների լեզվով Choque-chaca ― «արծաթասար»)։
1839 թվականին վերանվանվել է Սուկրե՝ ի պատիվ քաղաքն իսպանական գաղութարարներից ազատագրած մարշալ Անտոնիո Խոսե Սուկրեի։


== Պատմություն ==
1553 թվականին Սյեսա դե Լեոնի «Պերուի քրոնիկները» գրքում հիշատակվում է քաղաքի հիմնադիր կապիտան Պերանսուրեսի մասին.

 
1601 թվականին ֆրանկիսկանցիների կողմից հիմնադրվեց Ռեկոլետա վանքը, իսկ 1609 թվականին քաղաքում ստեղծվել է արքեպիսկոպոսական եկեղեցի։ 1624 թվականին հիմնադրվել է Չուկիսակայի Սուրբ Ֆրանցիսկոս Խավիերի համալսարանը։
Գաղութական դարաշրջանում Սուկրեն շատ նման էր իսպանական քաղաքի։ Քաղաքի կենտրոնի նեղ փողոցները նախագծված էին ցանցի տեսքով՝ արտացոլելով անդալուզական մշակույթը, որը մարմնավորված է քաղաքի մեծ տների և բազմաթիվ վանքերի և եկեղեցիների ճարտարապետության մեջ։ Սուկրեն շարունակում է հանդիսանալ Բոլիվիայի հռոմակաթոլիկ եկեղեցու նստավայրը։ Քաղաքում ապրում են կրոնական միաբանությունների անդամները, որոնք կրում են ավանդական տարազներ։
Իսպանական գաղութատիրական գերակայության ժամանակ քաղաքը կոչվում էր Չարկաս, այնուհետև Լա Պլատա, իսկ անկախության հռչակումից հետո և մինչև 1839 թվականը՝ Չուկիսակա (Chuquisaca)։


== Հայտնի մարդիկ ==
Խուան դե Մատյենսո (1520-1579), իրավաբան և տնտեսագետ, «ազատ շուկա», «արժեք» և «արդար գին» տեսությունների մշակող։
Անթոնիո դե Կալանչա, Պերուի և Բոլիվիայի հայտնի քահանա, պատմաբան, ազգագրագետ։
Բերնարդինո դե Կարդենաս, միսիոներ-ֆրանցիսկացի։ Պարագվայի եպիսկոպոս և նահանգապետ։ Կենտրոնական Անդերի հնդկացիների, Ինկերի պատմության հետազոտող։
Դավիթ Պադիլյա Արանսիբիա, Բոլիվիայի նախագահ 1978-1979 թվականներին։


== Տարածքային կառավարում ==
Սուկրեն բաժանված է 8 թաղամասերի՝ առաջին 5-ը քաղաքային թաղամասեր են, մինչդեռ 6-րդը, 7-րդը և 8-րդը՝ արվարձանային թաղամասեր։ Յուրաքանչյուրը կառավարվում է փոխքաղաքապետի կողմից, որին նշանակում է Սուկրեի քաղաքապետը։ Արվարձանային թաղամասերը ներառում են քաղաքային տարածքից դուրս գտնվող արվարձանային համայնքները։
Սուկրեին սպասարկում է Խուանա Ասուրդույ դե Պադիլյա միջազգային օդանավակայանը, որը գտնվում է քաղաքից 5 կմ հյուսիս-արևմուտք։


== Կլիմա ==


== Քույր քաղաքներ ==


== Պատկերասրահ ==

		


== Ծանոթագրություններ ==


== Գրականություն ==
Поспелов Е. М. Географические названия мира. Топонимический словарь / отв. ред. Р. А. Агеева. — 2-е изд., стереотип. — М.: Русские словари, Астрель, АСТ, 2002. — 512 с. — 3000 экз. — ISBN 5-17-001389-2.


== Արտաքին հղումներ ==
Սուկրե քաղաքի պաշտոնական կայք Archived 2009-08-10 at the Wayback Machine.
Մաթիաս Յաբս

Մաթիաս Յաբս (գերմ.՝ Matthias Jabs, հոկտեմբերի 25, 1955(1955-10-25), Հաննովեր, Գերմանիայի Ֆեդերատիվ Հանրապետություն), գերմանացի ռոք երգիչ, հանդիսանում է Scorpions խմբի կիթառիստ։
Հարդ ռոքի ամենատեխնիկական կիթառիստներից մեկը։ Բրիտանական ամսագիր Classic Rock-ը ընդգրկել է Յաբսին ժամանակվա թոփ 1000 լավագույն կիթառիստների ցանկում։


== Կենսագրություն ==
Ծնվել է 1955 թվականի հոկտեմբերի 25-ին Գերմանիայի Հաննովեր քաղաքում։ Դեռևս պատանի տարիքից սիրել է նվագել կիթառի վրա և լսել ռոք երաժշտություն։ 10 տարեկան հասակում Մաթիասը գերազանց տիրապետել է կիթառին և նույնիսկ փորձել է գրել իր սեփական կոմպոզիցիաները։ 14 տարեկան հասակում Մաթիասը արդեն գերմանական տարբեր ռոք խմբերի անդամ էր։
1978 թվականի հունիսին Մաթիասը տեղափոխվել է Լոնդոն մասնակցելու Scorpions խմբի կիթառիստի համար կազմակերպած կաստինգին։ Մաթիասի ջանքերը մեծապես ազդել են խմբի ուժի, հմտության և ինտելեկտի վրա։
Բացի կիթառից տիրապետում է նաև այլ երաժշտական գործիքների։ Հնարավոր է, որ նա մեզ առավել հայտնի է իր ավանդական գծավոր կիթառով։  Հատուկ Յաբսի համար Ֆենդեր ընկերությունը արտադրել է բացառիկ մի կիթառ, բայց համերգների ժամանակ Մաթիասը նվագում էր Explorer տեսակի կիթառով։ 2010-ական թվականներից սկսել է նվագել Cort-ի էլեկտրական կիթառներով, որոնք թողարկվել են ընդամենը երկու օրինակով։ Նաև շատ համերգներին, ինչպես խմբի իր կոլեգան՝ Ռուդոլֆ Շենկերը, նվագում էին Dommenget-ի էլեկտրոկիթառները, որոնք պատարաստվել են վարպետի կողմից հատուկ նրանց համար։
Եղել է «Lady» և «Fargo» խմբերի անդամ։
Scorpions-ների ալբոմները, որոնք ձայնագրվել են Մաթիասի հետ։

1979 - Lovedrive
1980 - Animal Magnetism
1982 - Blackout
1984 - Love At First Sting
1988 - Savage Amusement
1990 - Crazy World
1993 - Face The Heat
1996 - Pure Instinct
1999 - Eye II Eye
2000 - Moment Of Glory
2001 - Acoustica
2004 - Unbreakable
2007 - Humanity Hour I
2010 - Sting in the Tail
2011 - Comeblack
2015 - Return to Forever


== Ծանոթագրություններ ==


== Արտաքին հղումներ ==
Маттиас Ябс. Биография.
Պերցևո (գյուղ, Պերեսլավսկի շրջան)

Պերցևո (ռուս.՝ Перцево), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեռլա

Անվան այլ կիրառումների համար տե՛ս՝ Կեռլա (այլ կիրառումներ)Կեռլա (էստ․՝ Kärla), գյուղական ավան Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղական ավանում բնակվում էր 908 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ալբաներենի այբուբեն

Ժամանակակից ալբաներենի գրելաձևը հիմնված է լատիներենի վրա, վաղ շրջանում փորձեր են եղել արևելահունական գրի հիման վրա այբուբեն ստեղծել, սակայն այն տարածում չի գտել։ Ալբաներենի այբուբենը բաղկացած է 36 տառերից։ Նրանցից 29-ը բաղաձայն են, իսկ 7-ը՝ ձայնավոր։ Ալբանական այբուբենի 9 տառեր համարվում են դիգրաֆ, 2-ը գրվում են դիակրիտիկներով։ w տառը չի մտնում այբուբենի մեջ, օգտագործվում է միայն փոխառյալ բառերում։

Աղյուսակի ծանոթագրություններ.1. Հետևյալ տառերի փոխանցումը հայոց լեզու կախված է շուրջը գտնվող տառերից.2. j-ի հետ համադրումներ հաջորդող ձայնավորի հետ, որ կատարվում են հետևյալ կերպ (բացի gj և nj համադրումներից, տե՛ս վերև)։3. Աշխարհագրական անվանումները սովորաբար փոխանցվում են որոշակի ձևով, չնայած լատիներենում սովորաբար տարածված են անորոշ ձևով։ Սովորաբար գրվում է Vlorë, բայց տառադարձության ժամանակ հիմնականում գրվում է որոշակի ձևը՝ Vlora → Վլյորա։ Որոշակի ձևերի կազմավորումը բավական բարդ է և կախված է վերջին հնչյունից շեշտադրումից և բառի սեռից (իգական, արական կամ միջին)։ Այդ իսկ պատճառով ցանկալի է աշխարհագրական անունների գրությունը ստուգել հայալեզու քարտեզի միջոցով։


== Տես նաև ==
Ալբաներեն
Լատիներեն


== Ծանոթագրություններ ==


== Արտաքին հղումներ ==
Ինչպես կարդալ ալբաներենով Archived 2015-10-17 at the Wayback Machine.
1773

1773 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1773 թվականն է, 
XVIII դարի 73-րդ տարին։


== Դեպքեր ==
Մադրասում գրաբարով հրատարակվում է Շահամիր Շահամիրյանի «Գիրք անեալ Որոգայթ Փառաց» աշխատությունը։ Այս աշխատության մեջ որպես հեղինակ նշվում է Հակոբ Շահամիրյանը, բայց այն պատկանում է հեղինակի հոր՝ Շահամիր Շահամիրյանի գրչին։


== Ծնունդներ ==
Հունիսի 13 - Թոմաս Յունգ, անգլիացի ականավոր գիտնական
Դեկտեմբերի 21 - Ռոբերտ Բրոուն, բրիտանացի (շոտլանդացի) բուսաբան, մորֆոլոգիայի և բույսերի դասակարգող, հայտնաբերել է բրոունյան շարժումը
Գրիգոր Մանուչարյանց, հայ ազատագրական շարժման գործիչ, արքեպիսկոպոս


== Մահեր ==
Մարտի 24 - Ֆիլիպ Դորմեր Սթենհոփ Չեսթերֆիլդ, անգլիացի պետական գործիչ, դիվանագետ և գրող (ծնվ․ 1694)


== Ծանոթագրություններ ==
Պլանտագենետների հարստություն

Պլանտագենետների հարստություն, (անգլ.՝ House of Plantagenet) թագավորական հարստություն, որը սկիզբ է առել Ֆրանսիայի Անժու տարածաշրջանից։ Ժամանակակից պատմաբանները Պլանտագենետներ անվանումը օգտագործում են չորս փոխկապակցված թագավորական ընտանիքները բնորոշելու համար։ Այդ ընտանիքներն են Անգևիններ, որոնք նաև եղել են Անժուի իշխաններ, որից հետո տեղափոխվել են Անգլիա և Պլանտագենետների երկու ենթաճյուղերը, Լանկեստերների և Յորքերի հարստությունները։ Ընտանիքի անդամները եղել են Անգլիայի թագավորներ 1154 թվականինց մինչև 1485 թվականը, երբ Ռիչարդ III-ը սպանվեց ճակատամարտում։
Պլանտագենետների օրոք Անգլիան վերափոխվեց։ Պլանտագենետ թագավորները հաճախ ստիպված էին զիջումների գնալ ճնշման ներքո, օրինակ Ազատությունների մեծ խարտիան։ Այն տվեց սահմանափակ թագավորական իշանություն ֆինանսական և ռազմական աջակցության փոխարեն։ Թագավորը այլև ամենամեծ իշանությամբ անձը չէր երկրում, և նրան չէին պատկանում դատարանը, ֆեոդալական տրիբունան և ռազմական գործը։ Նա այժմ ուներ սահմանափակ իրավունքներ արքունիքում` գտնվելով նոր ձևավորված արդարադատական համակարգի վերահսկողության ներքո։ Այս ընթացքում հակամարտություններ տեղի ունեցան ֆրանսիացիների, շոտլանդացիների, ուելսցիների և իռլանդացիների հետ և հիմնադրվեց անգլերենը, որպես հիմնական լեզու։
15-րդ դարում Պլանտագենետները պարտվեցին Հարյուրամյա պատերազմում և բերեցին հասարակական, քաղաքական և տնտեսական խնդիրներ։ Ժողովրդական անհնազանդություն ահռելի չափերի հասավ։ Անգլիացի ազնվականները ստեղծեցին սեփական բանակներ սեփական հողերում և բացեիբաց ձեռնոց նետեցին Հենրի VI-ին։
Պլանտագենետների և նրա երկու ենթաճյուղեր Լանկեստերների և Յորքերի միջև հակամարտությունը վերաճեց Սպիտակ և կարմիր վարդերի պատերազմի, որը տևեց տասնամյակներ և կիզակետին հասավ 1485 թվականին Բոսֆորտի ճակատամարտում, որտեղ սպանվեց Պլանտագենետների վերջին թագավոր Ռիչարդ III-ը։ Նրան փոխարինեց Լանկեստերներից Հենրի VII-ը, ով հինգ ամիս անց ամուսնացավ Եղիսաբեթ Յորքեցու հետ` դրանով ավարտելով Վարդերի պատերազմը և սկիզբ դնելով Թյուդորների հարստությանը։


== Տերմինաբանություն ==


=== Պլանտագենետ ===

Ռիչարդ Յորքեցի, Յորքի 3-րդ դուքսը հաստատեց Պլանտագենետը որպես իր ընտանիքի անվանում 15-րդ դարում։ Պլանտեգենեստ-ը (կամ Պլանտե Գենեստ) եղել է նրա նախնի Ժուֆրուայի մականունն էր, ով Անժուի իշխանն էր և Նորմանդիայի դուքսը։ Կա մի քանի տեսություն նրա մականվան թարգմանության վերաբերյալ միջնադարյան լատիներենից։ Անհայտ է ինչու է Ռիչարդը ընտրել այս հատուկ անվանումը, չնայած Սպիտակ և կարմիր վարդերի պատերազմի ժամանակ Ռիչարդը մեծ դեր էր տալիս իր տոհմական կապին։ Անվանման վաղեմի օգտագործումը Ժուֆրուայի բոլոր տղամարդ հետնորդների կողմից ընդունված էր նաև Թյուդորների կողմից Միայն 17-րդ դարից սկսված պատմաբանները սկսեցին լայնորեն օգտագործել այս անվանում։


== Ծանոթագրություններ ==
Իվիե (Էնայի գավառ)

Իվիե  (ֆր.՝ Iviers), համայնք Ֆրանսիայում, Պիկարդիա մարզի Էնա գավառում։ Մտնում է Իրսոն կանտոնի կազմի մեջ։ Հանդիսանում է Վերվեն շրջան։
Համայնքի INSEE կոդ՝ 02388։


== Բնակչություն ==
Համայնքի բնակչությունը 2010 թվականին կազմում էր 210 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Իվիեի ազգային համալսարանի վիճակագրությունը (ֆր.)
Ալեքսանդր Գորբան

Ալեքսանդր Գորբան (ռուս.՝ Александр Васильевич Горбань, մարտի 30, 1954(1954-03-30), Polyarny, Մուրմանսկի մարզ, ՌԽՖՍՀ, ԽՍՀՄ - հոկտեմբերի 6, 2017(2017-10-06), Հռոմ, Իտալիա), խորհրդային և ռուս դիվանագետ։ Ռուսաստանի Դաշնության արտակարգ և լիազոր դեսպան (2015)։


== Կենսագրություն ==
Ալեքսանդր Վասիլևիչ Գորբան ծնվել է 1954 թվականի մարտի 30-ին Մուրմանսկի շրջանի Պոլյարնի քաղաքում։
Ավարտել է Մոսկվայի Միջազգային հարաբերությունների պետական ինստիտուտը (1977)։ Տիրապետում է անգլերեն և սինհալերեն լեզուներին։
1988 թվականից սկսել է զբաղվել դիվանագիտական գործունեությամբ։

1990-1993 թվականներին՝ աշխատել է ԽՍՀՄ դեսպանատանը, ապա՝ Շրի Լանկայում։
1993-1998 թվականներին՝ Ռուսաստանի ԱԳՆ տնտեսական համագործակցության դեպարտամենտի խորհրդական, բաժնի պետ։
1998-2003 թվականներին՝ Եվրոպական համայնքներին կից Ռուսաստանի Դաշնության մշտական ներկայացուցչության ավագ խորհրդական Բրյուսելում (Բելգիա)։
2003-2007 թվականներին՝ ՌԴ ԱԳՆ տնտեսական համագործակցության դեպարտամենտի փոխտնօրեն։
2007-2014 թվականներին՝ Ռուսաստանի ԱԳՆ տնտեսական համագործակցության դեպարտամենտի տնօրեն։
2014 թվականից՝ ՌԴ ԱԳՆ հատուկ հանձնարարություններով դեսպան։2014 թվականի ապրիլի 7-ից՝ Հռոմում ՄԱԿ-ի Պարենի համաշխարհային ծրագրի (ՊՀԾ) Ռուսաստանի Դաշնության մշտական ներկայացուցիչ։
Մահացել է 2017 թվականի հոկտեմբերի 6-ին՝ ծանր հիվանդությունից։
Ամուսնացած էր, ուներ երկու երեխա։


== Պարգևներ ==
Բարեկամության շքանշան (2013 թվականի սեպտեմբերի 2)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2005 թվականի մարտի 5)
1-ին դասի արտակարգ և լիազոր դեսպանորդ (2009 թվականի սեպտեմբերի 18)
Արտակարգ և լիազոր դեսպան (2015 թվականի փետրվարի 18)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի մշտական ներկայացուցչության կայքում
Կենսագրություն
Ռուսաստանի Դաշնության նախագահի 2014 թվականի ապրիլի 07-ի թիվ 215 հրամանագրով նշանակվել է Միավորված ազգերի Պարենի և գյուղատնտեսության կազմակերպության և Հռոմում ՄԱԿ-ի Պարենի համաշխարհային ծրագրի (ՊՀԾ) Ռուսաստանի Դաշնության մշտական ներկայացուցին Archived 2016-03-04 at the Wayback Machine. — информайция на сайте МИД России.
Ռուսաստանի Դաշնության արտաքին գործերի նախարարության հրամանով նշանակվել է տնտեսական համագործակցության դեպարտամենտի տնօրեն: — информайция на сайте МИД России.
Իսակովկա (այլ կիրառումներ)

Իսակովկա, կարող է վերաբերել՝

Իսակովկա - գետ Ռուսաստանում, Չիկշինայի վտակը
Իսակովկա - գյուղ Ռուսաստանի, Բաշկորտոստան հանրապետության Չիշմինսկի շրջանի կազմում
Իսակովկա - գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում
Մարկ Լե (երգիչ)

Մարկ Լե (երգիչ) (անգլ.՝ Mark Lee, օգոստոսի 2, 1999(1999-08-02), Տորոնտո, Կանադա), կանադացի երգիչ և ռեփեր, Հարավային Կորեայից։ Նա առավել հայտնի է, որպես հարավկորեական NCT խմբի  և նրա ենթախմբերի՝  НЗТ, НЗТ 127 և НСТ անդամ։


== Կարիերա ==


=== 2013-2015: SM Rookies ===
2013 թվականի դեկտեմբերին Մարկը ներկայացվեց, որպես  SM Rookies խմբի անդամ։
2014 թվականին նա  մյուս անդամների հետ մասնակցել է  EXO 90.2014 շոուին, որտեղ  նրանք կատարեցին 90-ականների երգեր։
2015 թվականին Մարկը մասնակցել է Disney Channel's The Mickey Mouse Club համերգին, ութ այլ  SM Rookies մասնակիցների հետ.։


=== 2016- այժմ։ NCT, High School Rapper ===
2016 թվականի, ապրիլի 9-ին S.M. Entertainment-ը հաստատեց, որ Մարկը մյուս անդամների հետ միասին հանդես կգա NCT's-ի  առաջին ենթախմբում՝ NCT U:
Հուլիսի 1-ին S.M.-ն հայտարարել է  NCT's երկրորդ ենթախումբը՝ NCT 127,  Մարկի և մյուս վեց անդամների հետ։
Օգոստոսի 18-ին S.M. Entertainment-ը  հայտարարել է NCT's երրորդ ենթախումբը՝ NCT Dream, Մարկի և մյուս վեց անդամների հետ։
2016 թվականի հոկտեմբերին Մարկը Հենրի Լաուի հետ հրապարակել է OST «I Want To EnterYour Heart»  «Sweet Stranger and Me» դրամայի համար The show started in February and Mark reached the final and finished 7th.։
Մայիսի 25-ին, հայտարարվեց, որ Մարկը կմիանա S.M. Entertainment և Mystic Entertainment-ի  նոր երաժշտության  շոուին,  որ  նրանց  առաջին համատեղ  նախագիծն է։ Շոուն եթեր  է հեռարձակվելու հուլիսին։


== Ծանոթագրություններ ==
Լունվոժ (Վերին Վոչայի վտակ)

Անվան այլ կիրառումների համար տե՛ս՝ Լունվոժ (այլ կիրառումներ)Լունվոժ (ռուս.՝ Лунвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վերին Վոչա գետի ձախ ափին 36 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը բացակայում է, գետի գետային ավազանը Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000048136
Կոդը ըստ հիդրոլոգիական հետազոտության (ՌԴ) — 103004813
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բելլան և Բուլդոգները

Բելլան և Բուլդոգները (անգլ.՝ Bella and the Bulldogs), ամերիկյան հեռուստասերիալ, որն առաջին անգամ ցուցադրվել է 2015 թվականի հունվարի 17-ին   «Nickelodeon» հեռուստաալիքով։ 2015 թվականի մարտի 4-ին սերիալը երկարաձգեցին մինչև երկրորդ սեզոնը, որը ցուցադրվեց նույն թվականի սեպտեմբերի 30-ին։ 2016 թվականի հուլիսի 25-ին ցուցադրվել է հեռուստասերիալի վերջին սերիան։ Նույն օրը դերասանուհի Բրեք Բեսինջերը այդ սերիայի մասին գրել է իր Թվիթերյան էջում․ «I hope y’all enjoyed the last episode of #bellaandthebulldogs …» (Հուսով եմ, որ բոլորդ վայելել եք #բելլան և բուլդոգների վերջին սերիան ...)։


== Սյուժե ==
Աշակերտուհի Բելլա Դոուսոնը որոշում է իրականացնել իր վաղեմի երազանքը և դառնալ «Բուլդոգներ» ֆուտբոլային ակումբի նոր քվոտերբեկը։ Կկարողանա՞ նա արդյոք համատեղել պարապմունքները և միաժամանակ շփվել իր լավագույն ընկերուհիներ՝ չիրլիդինգների հետ։


== Դերերում ==


=== Գլխավոր դերերում․ ===
Բրեք Բեսինջեր - Բելլա Դոուսոն
Քոյ Ստյուարտ -  Թրոյ
Ջեքի Ռադինսկի - Սոյեր
Բադդի Հանդլսոն - Նյուտ
Լիլիմար Էռնանդես - Սոֆի
Հեյլի Տջու - Պեպպեր
Ռիո Մանջինի - Էյս Մակֆամբլս


=== Երկրորդական դերերում․ ===
Դորիեն Ուիլսոն - մարզիչ Ռասել
Էննի Թեդեկսո - Քերրի Դոուսոն
Ֆրոյ Գուտերեզ - Չառլի


== Էպիզոդներ ==


== Հեռարձակում ==
Հեռուստասերիալը հեռարձակվում է Կանադայի YTV ալիքով 2015 թվականի մարտի 18-ին, Ռուսաստանում՝ Nickelodeon ալիքով՝ 2015 թվականի ապրիլի 13-ից, Սինգապուրում և Ֆիլիպիններում՝ 2015 ապրիլի 11-ից, Աֆրիկայում՝ 2015 թվականի հուլիսի 26-ից, Մեծ Բրիտանիայում՝ 2015 թվականի մայիսի 4-ից։


== Ծանոթագրություններ ==


== Արտաքին հղումներ ==
«Բելլան և Բուլդոգները»(անգլ.) ֆիլմը Internet Movie Database կայքում
Բոբիո

Բոբիո (իտալերեն՝ Bobbio), հնագույն քաղաք և առողջարան Իտալիայի Խորհրդարանական Հանրապետության Էմիլիա Ռոմանիա մարզի Պիաչենցա գավառում։
Քաղաքը գտնվում է Տրեբիա գետի հարևանությամբ և Պենրիչե բարձր լեռան լանջերին։
Ըստ 2011 թվականի մարդահամարի տվյալների, քաղաքի բնակչությունը կազմում է 3816 մարդ, իսկ բնակչության խտությունը՝ 36 մարդ/կմ²։
Քաղաքը զբաղեցնում է 106 կմ² տարածք։ Փոստային ինդեքսը՝ 29022, իսկ հեռախոսային կոդը՝ 0523:


== Պատմություն ==
Հնում քաղաքը հայտնի էր որպես Էնովի (Էբովիում, Բոբիում)։ Նրա պատմությունը կապված է համանուն աբբայության հետ, որը հիմնադրվել է 614 թվականին Սուրբ Կոլումբանի կողմից։
Ուշ միջնադարյան ժամանակահատվածում դքսությունը եղել է Հյուսիսային Իտալիայի կենտրոններից մեկը։
1304 թվականին Մալասպինաների արքայական ընտանիքից սերող Կորադինո ասպետը քաղաքում կառուցել է արքայական դղյակ, որը հետագայում՝ 1387 թվականից դառնում է Դալ Վերմեների ընտանիքի նստավայրը։
1516 թվականին Բոբիոն դարձավ մարկգրաֆություն գլխավորած Դալ Վերմեի իշխանության կենտրոնը։


== Ծանոթագրություններ ==


== Արտաքին հղումներ ==

Piacenza Internet-Bobbio news e info (in Italian) Archived 2016-04-28 at the Wayback Machine.
[1] Bobbio in the site of "I Borghi più belli d'Italia"
Ռիբինո (այլ կիրառումներ)

Ռիբինո, կարող է վերաբերել՝

Ռիբինո - գյուղ Ռուսաստանի Յարոսլավլի մարզի Դանիլովսկի շրջանի կազմում։
Ռիբինո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Թեմփլի համալսարան

Թեմփլի համալսարան (անգլ.՝ Temple University), պետական հետազոտական համալսարան Ֆիլադելֆիա քաղաքում, Փենսիլվանիայում։ Հիմնադրվել է 1884 թվականին։ Ունի յոթ մասնաճյուղ` Փենսիլվանիայում և միջազգային մասնաճյուղեր` Հռոմում, Տոկիոյում, Սինգապուրում, Լոնդոնում, Օվեդոյում։ Համալսարանում սովորում են ավելի քան 40 000 ուսանող։ Այն ԱՄՆ-ի ամենամեծ համալսարաններից մեկն է (երկրի խոշորագույն համալսարանների շարքում զբաղեցնում է 26-րդ տեղը)։ Թեմփլը դասվում է այն համալսարանների կատեգորիային, որոնք ֆինանսավորվում են պետական բյուջեից, բայց միևնույն ժամանակ ինքնուրույն է գործում։ 2016 թվականին` ըստ U.S. News & World Report -ի ամերիկյան լավագույն համալսարանների վարկանիշում համալսարանը զբաղեցրել է 115-րդ տեղը։


== Ֆակուլտետներ ==
Համալսարանի կազմում ընդգրկված է 16 դպրոց և քոլեջ (ֆակուլտետներ)։

Tyler School of Art
Fox School of Business
The Maurice H. Kornberg School of Dentistry
Temple University College of Education
Temple University College of Engineering
College of Public Health
Temple University Beasley School of Law
Temple University College of Liberal Arts
Temple University College of Science and Technology
Temple University School of Medicine
Boyer College of Music and Dance
Temple University School of Pharmacy
Temple University School of Podiatric Medicine
Temple University School of Tourism and Hospitality Management
Temple University School of Media and Communication


== Բաժանմունքներ ==
Ուսանողները կարող են բնակվել քոլեջի տարածքում գտնվող մի քանի հանրակացարանում, որոնք ընդգրկում են`

Johnson and Hardwick Halls
Peabody Hall
James S. White Hall
1940 Residence Hall
1300 Residence Hall
Morgan Hall
Temple Towers


== Սպորտային թիմեր ==
Թեմփլ համալսարանը ներկայացված է 17 տեսակի սպորտում, այդ թվում`

Ամերիկյան ֆուտբոլ
Բասկետբոլ
Բեյսբոլ
Գոլֆ
Մեծ թենիս
Սուսերամարտ


== Շրջանավարտներ և դասախոսներ ==
Դենի Վուդբերն
Քիմ Ռոդս
Բոբ Սագեթ
Ջեսի Ուիլյամս
Քևին Հարթ
Diplo
Լորի Էլբերթ
Ռեյա Թադզիրի


== Ծանոթագրություններ ==


== Արտաքին հղումներ ==
Պաշտոնական կայք
Համալսարանի սպորային ակումբի պաշտոնական կայք
The true story of the Temple University 57 cent church Archived 2012-02-11 at the Wayback Machine.
Սռնի

Սռնի, սովորաբար երկարավուն գլանի ձև ունեցող դետալ, որը հենարան է ծառայում իր հետ կամ իր շուրջը պտտվող մեքենայի տարբեր դետալների կամ մեխանիզմների համար և ի տարբերություն լիսեռի չի փոխանցում պտտող մոմենտը։ Չպտտվող սռնին հենվում է անշարժ հենարանների վրա, իսկ պտտվողը տեղադրվում է առանցքակալներում։
Սթավանգեր 2018 (շախմատային մրցաշար)

Սթավանգեր 2018 - միջազգային շախմատային մրցաշար, որն անցկացվել է 2018 թ. մայիսի 27-ից հունիսի 8-ը Սթավանգերում։
Բլից մրցաշարում հաղթող ճանաչվեց Ուեսլի Սոն, ով կարողացավ 9 հնարավոր միավորներից վաստակել 6-ը:
Հիմնական մրցաշարում հաղթող ճանաչվեց Ֆաբիանո Կարուանան, ով կարողացավ 8 հնարավոր միավորներից վաստակել 5-ը:

Ժամանակը. տրվում է 100 րոպե 40 քայլի համար, 50 րոպե 20 քայլի համար և ևս 15 րոպե մինչև պարտիայի ավարտն ավելացվելով 30 վայրկյան յուրաքանչյուր քայլի համար սկսած 61-րդ քայլից։


== Մասնակիցներ ==


== Մրցանակներ ==
Մրցանակային ֆոնդը կազմել է 250 000 եվրո․


=== Բլից մրցաշարի արդյունքները ===


== Մրցափուլեր ==
Դին Լիրենը մրցաշարի առաջին հանգստյան օրը` մայիսի 31-ին, հեծանիվով զբոսնելիս կոտրում է ազդրը և հաջորդ օրը վիրահատվում։ Վիրահատությունից հետո բժիշկների ցուցումով Դինը չի կարողանում շարունակել իր մասնակցությունը։ Այն պատճառով որ Դինը անցկացրել էր 50%-ից ավելի քիչ պարտիա նրա արդյունքները չհաշվարկվեցին մրցաշարային աղյուսակում։


== Մրցաշարային աղյուսակ ==


== Ծանոթագրություններ ==


== Հղումներ ==
Պաշտոնական կայք
Սթավանգեր 2018 մրցաշարը chessgames.com կայքում
Սթավանգեր 2018 մրցաշարը chesspro.ru կայքում
Սթավանգեր 2018 մրցաշարը chessbase.com կայքում
Սթավանգեր 2018 մրցաշարը theweekinchess.com կայքում
(8946) Յոշիմիցու

(8946) Յոշիմիցու (անգլ.՝ Yoshimitsu), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 1-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,880568 ա. մ., առավելագույնը մոտենում է 2,5887 ա. մ. հեռավորության վրա և հեռանում 3,1724 ա. մ.։ Արեգակի շուրջ մեկ ամբողջական պտույտ է կատարում 1785,73 երկրային օրվա ընթացքում, իր ուղեծրով շարժվելով միջինում 0,201598 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8946) Յոշիմիցու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եղվարդի ջրանցք

Եղվարդի ջրանցք, ջրանցք Հայաստանի Կոտայքի մարզում։ Սկիզբ է առնում Բուժական գյուղի մոտից։ Կառուցվել է միջնադարում։ Երկարությունը 13 կմ է, ջրթողունակությունը՝ 0,6 մ/վ։ Ջրառը կատարվում է ոչ պատվարային եղանակով։ Ջրանցքի վրա կառուցված են 2 ջրարգելակ վահաններ, թունել, 2 կամուրջ-անցումներ։ Ջրանցքը ոռոգում է Արագյուղ և Բուժական գյուղերի հողատարածքները։
Փուեբլո շրջան (Կոլորադո)

Փուեբլո շրջան (անգլ.՝ Pueblo County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 6208 կմ² է, բնակչությունը՝ 159063 մարդ (2010 թ. տվյալներով)։ Շրջկենտրոնն է Փուեբլո բնակավայրը։ Կազմավորվել է 1861 թ.։
Թոմազո Ալբինոնի

Թոմազո Ջովաննի Ալբինոնի (իտալերեն՝ Tomaso Giovanni Albinoni, հունիսի 8, 1671(1671-06-08), Վենետիկ, Վենետիկի հանրապետություն - հունվարի 17, 1751(1751-01-17), Վենետիկ, Վենետիկի հանրապետություն), բարոկկո դարաշրջանի իտալացի երգահան։ Կյանքի ընթացքում առավելապես հայտնի էր որպես օպերաների հեղինակ, սակայն ներկայումս ճանաչված է նրա գործիքային երաժշտությունը։ Նրան վերագրվող Ադաջիոն (սոլ մինոր), որն իրականում Ալբինոնիի ստեղծագործությունների հիման վրա գրված ավելի ուշ ժամանակի գործ է, այսօր ամենահաճախ կատարվող ստեղծագործություններից է։


== Ծանոթագրություններ ==
Մեծ Կոմշա

Մեծ Կոմշա (ռուս.՝ Большая Комша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիմա գետի ձախ ափին՝ 16 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000048709
Հիդրոլոգիական ուսումնասիրությունների կոդը - 103004870
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ամվրոսիևկայի շրջան

Ամվրոսիևկայի շրջան (ուկրաիներեն՝ Амвросіївський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Ամվրոսիևկա։


== Աշխարհագրություն ==
Շրջանի տարածքի մակերեսը կազմում է 1455 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 55072 մարդ։ Բնակչության խտությունը կազմում էր 37,85 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սուրբ Հովսեփ

Սուրբ Հովսեփ (եբրայերեն՝ יוסף‎, հունարեն՝ Ἰωσήφ), (մ. թ. ա. 30, Նազարեթ, Հուդայի թագավորություն - ոչ վաղ քան 12 և ոչ ուշ քան 29, Նազարեթ, Հրեաստան, Հռոմեական կայսրություն), Մարիամ Աստվածածնի ամուսինը՝ ըստ Նոր Կտակարանի։


== Կենսագրություն ==
Հովսեփը, ըստ ավետարանիչների վկայության, ուղիղ գծով սերում է Դավիթ արքայի տոհմից։ Ապրել է աղքատության մեջ Նազարեթ քաղաքում և զբաղվել է ատաղծագործությամբ։

Հովսեփը նշանադրված էր Կույս Մարիամի հետ։ Ըստ Մատթեոսի ավետարանի, Աստվածածնի ավետումից հետո որոշ ժամանակ անց նրան երազում երևում է Գաբրիել Հրեշտակապետը։ Քանի որ Հովսեփն ուզում էր «լուռ լքել Նրան» Գաբրիելը հանգստացնում է՝ ասելով. «Մի՛ վախեցիր ընդունել Մարիամին, քո կնոջը, քանի որ նրանից ծնվածը Սուրբ Հոգուց է։ Նա կծնի Որդուն, որին կկոչես Հիսուս, որովհետև Նա կփրկի մարդկությանը իրենց մեղքերի համար»։ Դրանից հետո ըստ մարգարեության «Հովսեփն ընդունեց Մարիամին և վերջապես նա ծնեց առաջնեկին, որին կոչեցին Հիսուս»։
Նրա կյանքի մասին, բացի Հիսուս Քրիստոսի ծնունդի անցքերի, թերևս շատ քիչ է հայտնի։
Որոշ աղբյուրներ հայտնում են, որ Հովսեփն ամուսնացած է եղել երկու անգամ։ Մարիամը, ըստ աղբյուրների, նրա երկրորդ կինն էր և առաջին ամուսնությունից նա ուներ 6 երեխաներ՝ չորս որդի և երկու աղջիկ։
Հովսեփը մահացավ շուրջ հարյուր տարեկան հասակում, ըստ երևույթին նրա ու տասներկուամյա մանուկ Հիսուսի Երուսաղեմ գնալուց հետո, քանի որ դրանից հետո նա չի հիշատակվել։


== Հիսուսի տոհմաբանություն ==

Մաթեոսի ավետարանը սկսվում է Հիսուս Քրիստոսի ծագումնաբանությունով։ Փաստացիորեն այն հենց Հովսեփի տոհմաբանությունն է՝ «Մարիամի ամուսնու, որից ծնվեց Հիսուս Քրիստոսը»։ Ղուկասի ավետարանուն կրկին կա հիշատակում Հիսուսի ծագումնաբանության մասին. «Հիսուսը, որը սկսեց իր ծառայությունը երեսուն տարեկանից, Հովսեփի որդին էր...»: Որոշ տեղեկություններ տալիս են նաև Հուլիանոս Ուրացողը և Հիերոնիմոսը։


== Սուրբ Հովսեփի հիշատակության օրեր ==
Կաթոլիկ եկեղեցում նշվում են երկու տոներ Հովսեփի պատվին.

մարտի 19 - Սուրբ Հովսեփի հիշատակության օր, երբ նշվում է Սուրբ ընտանիքի տոնը
մայիսի 1 - Հովսեփը որպես բոլոր չարչարվողների հովանավորՀռոմի պապ Պիոս XII-ը վերջին տոնը հաստատել է 1955 թվականին և նրա հրամանոք Հովսեփը համարվել է խորհրդանիշ համբերության, աշխատասիրության և տոկունության։


== Ծանոթագրություններ ==
Մալի Ռայ

Մալի Ռայ (ռուս.՝ Малый Рай), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկական ռուբլի

Հայկական ռուբլի, Հայաստանի Առաջին Հանրապետության և ՀԽՍՀ անկախ արժույթը 1919-ից 1923 թթ.։ Մտցվել էր շրջանառության մեջ առաջին անդրկովկասյան ռուբլու փոխարեն և հետագայում փոխարինվել է երկրորդ անդրկովկասյան ռուբլով։ Հայկական ռուբլին ուներ միայն թղթադրամներ և չուներ մետաղադրամներ։


== Թղթադրամները ==
Հայաստանի Հանրապետությունում գործել են 5, 10, 25, 50, 100, 250, 500, 1000, 5000 և 10000 ռուբլի արժողությամբ թղթադրամներ։ Առաջին թղթադրամները թողարկվել են Մեծ Բրիտանիայում, Waterlow and Sons ընկերությունում։


== Տես նաև ==

Հայկական դրամ